da sv de fr ro de en da da da da da da pl da da da da en en en en en da de da da en da da da da da da da da da da da da da da da da da es es tr es da da da da da nb da fr fr da da da da da en en de es da da da en da da en de da en en nb de da da da en en en en de da da da da en pl da da da da da es da pl da da de da da da da fi de da et da da da it fr en da da da sv da de de de da da de da de fi sv en en da tr es nn ro en sv ar en en da da da it en en da da fr fr da da en af ro da da da da da da af ro nb da fr it ro da da fi da de da da pl da da da da sv hu fr ro
med mindre du er livredder, så hører klip-klappere altså ikke hjemme på arbejdspladsen | Randstad Danmark
register as a new user
Bemærk: Vores system angiver, at Javascript er deaktiveret eller ikke understøttet af din browser. For at opnå den fulde funktionalitet af dette websted, skal javascript være aktiveret. Vær venlig at ændre dine browserindstillinger.
Af Nima Astanehdost, administrerende direktør i Randstad
Når man møder en person iført Hawaii-shorts og klip-klappere, så kommer man uundgåeligt til at tænke på folk på ferie. Det giver igen associationer til afslapning, og man forventer at møde en person, der har stillet de vigtigste beslutninger på standby og lever efter devisen – ”hvad vi ikke når i dag, det når vi nok i morgen.”
Og det kan være sjovt nok, men spørg dig selv om det er sådan en person, du gerne vil indlede et professionelt samarbejde med og måske betro dine penge, tid og andre ressourcer? Sandsynligvis er svaret nej, og det er samtidig det bedste argument for, hvorfor alle virksomheder til en vis grad bør have en dresscode.
Lad mig understrege, at jeg selv er den første til hoppe i klip-klapperne, når jeg har fri, og i sommerferien har jeg stort set ikke andet på fødderne, hvis jeg da ikke helt har bare tæer. Men jeg kunne aldrig finde på at gå på arbejde i klip-klappere, for det sender simpelthen de forkerte signaler til mine omgivelser. Jeg går heller ikke på arbejde i pyjamas, for så ligner jeg en, der er på vej i seng og helst ikke vil forstyrres.
Jeg er godt klar over, at det i Danmark er kontroversielt at tale om dresscode - og særligt i forhold til organisationer og funktioner uden direkte kundekontakt. Mange vil argumentere for, at det lige præcis i deres branche eller job er lige meget, om man sidder i for eksempel badeshorts og klip-klappere, men den opfattelse deler jeg absolut ikke.
Selvfølgelig er der forskel på brancher, og der skal være meget videre rammer for kreativiteten på et reklamebureau, end der skal i et forsikringsselskab for eksempel. Det er ikke ”one size fits all”, og den slags regler skal indføres med fingeren på medarbejderpulsen.
Men selv om man for eksempel ikke selv har kundekontakt, så kan man jo godt blive set af kunder, der går gennem lokalet. Derudover så er der heller ingen tvivl om, at din påklædning også har en effekt på dine kollegaer, og hvis du sidder i shorts og klip-klappere, så signalerer du også et andet tempo, end hvis du er iklædt lange bukser og lukkede sko.
Når det er sagt, så argumenterer jeg ikke for en dresscode, som den fandtes i gamle dage. Hvis vi går 25 år tilbage i tiden, så var det stort set umuligt at færdes i banksektoren eller i konsulentverdenen uden skjorte, slips og jakkesæt. Og hvis vi går yderligere 25 år tilbage i tiden, så skulle der også helst en hat på hovedet. Sådan er det heldigvis ikke i dag, og jeg er helt enig i, at mindre kan gøre det.
Når man arbejder med at indføre en dresscode i en virksomhed – hvilket jeg altså synes er en god idé - så er det afgørende, at man får afstemt forventningerne med medarbejderne. Det handler om klar kommunikation. Selv om stilen er forholdsvis casual, så skal man være klar i mælet, så der ikke opstår misforståelser, og man skal helst komme med konkrete eksempler.
Gode råd når du vil indføre dresscode på arbejdspladsen
Fortæl hvorfor det er væsentligt for virksomheden at have en dresscode
Definer dresscoden ned i detaljer – gerne ved hjælp af eksempler
Fortæl om de konsekvenser, det kan få for medarbejderne, hvis de ikke følger arbejdspladsens dresscode
Lav en dresscode for henholdsvis kvinder og mænd, hvis det er nødvendigt
Sørg for at medarbejderne bliver informeret ordentligt om den nye dresscode
Handling taler højere end ord, så sørg for selv at vise vejen i din påklædning
hvad er et baggrundstjek på arbejdspladsen?
hvad er et referencetjek, og hvorfor er det vigtigt?
stay fit for te future – også under corona!
ny uddannelse fra Dansk Erhverv sikrer højere kvalitet
tjeklisten til succesfuld onboarding
HR, trends og tendenser
hvorfor arbejde hos randstad?
bliv en del af business support
få vikarjob i København
få vikarjob i Aarhus
få vikarjob i Aalborg
få vikarjob i Kolding
ledige stillinger i København
ledige stillinger i Aarhus
ledige stillinger i Aalborg
ledige stillinger i Kolding
genvejen til et job
ledige stillinger i Danmark
Randstad A/S har sit hovedkontor i København og er registreret i Danmark med CVR. nr. 25 05 05 41.
Vores adresse er: Vester Farimagsgade 7, 2. sal, 1606 København V, Danmark.
RANDSTAD, HUMAN FORWARD OG SHAPING TE WORLD OF WORK er registrerede varemærker af Randstad N.V.
© Randstad N.V. 2019
Development and Hosting by Bit Agency
søg på denne side
bliv vores kollega toggle
hvorfor arbejde hos randstad?
mission, værdier og kultur
HR, trends og tendenser toggle